74 Johannes Bock. 



Digitalisforgiftning standser i Systole, hvorimod Pattedyrhjærtet 

 som Regel standser i Diastole. 



Til Studiet af de Virkninger, forskellige Stoffer frembringe 

 paa Pattedyrhjærtet, har man i Almindelighed benyttet deres 

 Virkning paa Blodtrykket i det arterielle System; som bekendt 

 er imidlertid Blodtrykkets Størrelse afhængig ikke alene af 

 Hjærtets Arbejde, men ogsaa af Modstanden i Karsystemet; for- 

 stærket Hjærteaktion og forøget Modstand i Karrene bevirke 

 saaledes begge Forøgelse af Blodtrykket, medens Svækkelse af 

 Hjærteaktionen og Formindskelse af Modstanden begge bevirke 

 et Fald af Blodtrykket, og det kan i adskillige Tilfælde være 

 vanskeligt at afgøre , hvilken af de to Faktorer Blodtryks- 

 forandringen skyldes eller, naar de , som saa ofte , virke sam- 

 tidig, hvorvidt de virke i samme eller i modsat Retning, hvilken 

 der er den overvejende, eller hvilken der er den først ind- 

 trædende. Ved de Forsøg, jeg har anstillet over Giftvirkninger 

 paa Pattedyrhjærter, har jeg derfor, for at undgaa andre Mo- 

 menters Indvirkning, opstillet som en første Fordring, 

 at Hj ærtet arbejdede mod en uforanderlig Mod- 

 stand. 



Forsøg over Giftvirkninger paa isolerede Pattedyrhjærter ere 

 tidligere anstillede af Newel Martin 1 ) ogTschistowitsch 1 ). 

 Newel Martin har undersøgt Virkningen af Æthylalkohol, 

 Tschistowitsch af extractum fluidum radicis Hellebori viridis. 

 Begge disse Undersøgere have anvendt Hunde til deres Forsøg ; 

 de underbandt paa Forsøgsdyrene Aorta og dens Grene paa en 

 enkelt nær, som de forbandt med en Kautschukslange; gennem 

 denne førtes det fra venstre Hjærteventrikel udstrømmende Blod 

 til en Beholder, hvorfra det blev ledet til højre Forkammer. 

 Ved at hæve den omtalte Slanges Udløbsmunding frembragte de 

 et arterielt Tryk af en bestemt Størrelse og maalte den ud- 



J ) Studies from the Biological Laboratory of the John Hopkins University 



Vol. II, pg. 477. 1883. 

 2 ) Centralblatt fur Physiologie Bd. 1, pg. 133. 1887. 



